b'\n_START_ARTICLE_\nFSC\n_START_PARAGRAPH_\nFSC (Fabryka Samochod\xc3\xb3w Ci\xc4\x99\xc5\xbcarowych) oli suuri autotehdas Puolassa 1950-luvulta 1990-luvulle. FSC perustettiin vuonna 1951, ja sen ensimm\xc3\xa4inen auto valmistui 7. marraskuuta 1951. Tehdas oli rakennettu Lubliniin tuottamaan kevyit\xc3\xa4 kuorma-autoja, pakettiautoja sek\xc3\xa4 kulkuneuvoja armeijalle. Kommunismin kaaduttua Puolassa FSC alkoi etsi\xc3\xa4 ulkomaista yhteisty\xc3\xb6kumppania. Vuonna 1995 FSC alkoi tehd\xc3\xa4 yhteisty\xc3\xb6t\xc3\xa4 Daewoon kanssa. Perustettiin yhti\xc3\xb6 nimelt\xc3\xa4 Daewoo Motor Polska. Joulukuussa 1995 tehdas alkoi valmistaa Daewoo Nexiaa. Daewoo Motor Polska meni konkurssiin vuonna 2001. Nyky\xc3\xa4\xc3\xa4n tehdas on j\xc3\xa4lleen toiminnassa nimell\xc3\xa4 Intrall, ja se valmistaa Lublin-pakettiautoa sek\xc3\xa4 Tarpan Honker -maastoautoa.'